زەکەریا زوبێدی

زەکەریا محەممەد عەبدولرەحمان زوبێدی () (لەدایکبووی ساڵی ١٩٧٦) سەرۆکی پێشووی لقی جێنینە لە لیواکانی شەھیدانی ئەقسا.

بە "ھێمای ڕاپەڕینی دووەمی فەلەستین " دادەنرێت، و بۆ چەند ساڵێک لە لیستی داواکراوانی ئیسرائیلدا بووە. لە چاوپێکەوتنێکدا لە ساڵی ٢٠٠٥ بەرپرسیارێتی ھێرشەکەی بەیت شەعانی ساڵی ٢٠٠٢ی گرتە ئەستۆ کە ٦ کەسی تێدا کوژرا. ئەو بەڵێنیدا چەکەکانی وەک بەشێک لە لێبوردنی ئیسرائیل لە ساڵی ٢٠٠٧دا دابنێت، ھەرچەندە ھەرگیز چەکەکانی بە مانای دەستبەرداربوون لێیان بە دەسەڵاتداران نەدا. سەرەڕای ئەوەش زوبێدی ڕازی بوو دەستبەرداری توندوتیژی بێت و دوای ماوەی سێ مانگ لە تاقیکردنەوە، لە لیستی داواکراوەکانی ئیسرائیل دوورخرایەوە. دواتر خۆی تەرخان کرد بۆ 'بەرخۆدانی کولتووری' لە شێوەی پشتگیریکردن لە شانۆی ئازادی لە کەمپی پەنابەرانی جێنین.

لە ٢٨ی کانوونی دووەمی ٢٠١١ ئیسرائیل لێخۆشبوونی زوبەیدی ھەڵوەشاندەوە، و لە مانگی ئایاری ٢٠١٢دا بەبێ تۆمەت لەلایەن دەسەڵاتی نیشتمانی فەلەستینەوە بۆ ماوەی شەش مانگ دەستبەسەرکرا. لە ٢٧ی شوباتی ٢٠١٩دا زوبێدی جارێکی دیکە دەستگیرکرایەوە و لە مانگی ئایاردا لەبەردەم دادگای سەربازی ئیسرائیل تۆمەتبارکرا بە ئەنجامدانی لانیکەم دوو ھێرشی تەقەکردن بۆ سەر پاسە مەدەنییەکان لە کەناری ڕۆژاوا. لە ٦ی ئەیلوولی ٢٠٢١ لەگەڵ پێنج بەندکراوی دیکەی فەلەستینی لە زیندانی گیلبۆا لە باکووری ئیسرائیل لە ڕێگەی تونێلێکەوە کە ھەڵیانکەندبوو، ھەڵھات. دوای پێنج ڕۆژ و لە ١١ی ئەیلوولی ٢٠٢١ زوبێدی لە نزیک گوندی کفەر تاڤۆری ئیسرائیل گیرا.

لە مانگی یەکی ساڵی ٢٠٢٥ زوبەیدی لە چوارچێوەی ئاگربەستی سێ قۆناغی شەڕی ئیسرائیل و حەماس ئازادکرا، کە ئامانج لێی دەستەبەرکردنی ئازادکردنی بارمتە ئیسرائیلییەکان بوو کە لە غەززە لەلایەن حەماسەوە دەستبەسەرکرابوون.

 ئازادکردن ٢٠٢٥ 
لە کانوونی دووەمی ٢٠٢٥ ڕێککەوتن لەسەر ئازادکردنی زوبەیدی کرا لە چوارچێوەی ڕێککەوتنی سێ قۆناغی ئاگربەست لە نێوان ئیسرائیل و حەماس کە ئامانج لێی کۆتاییھێنان بە شەڕی غەززە و دەستەبەرکردنی ئازادکردنی بارمتە ئیسرائیلییەکان بوو کە لەلایەن حەماسەوە دەستبەسەرکرابوون. لە ٣٠ی کانوونی دووەمی ٢٠٢٥ ئازاد کرا، دوای ئەوە لەلایەن جەماوەرێکی زۆر لە ڕامەڵڵا پێشوازیی لێکرا.

 سەرچاوەکان 

 بەستەرە دەرەکییەکان 
 'ئێمە لە شەڕداین'  Archived، ئەلئەحرام، ١ی کانوونی دووەمی ٢٠٠٤
 ڤیدیۆ: زەکەریا زوبێدی سەرکردەی بەرخۆدان: پیاوێکی گۆڕاو

پۆل:زیندووان
پۆل:لەدایکبووانی ١٩٧٦